**ЧРЕЗ ПРЕДСЕДАТЕЛЯ НА НАРОДНОТО СЪБРАНИЕ**

**Г-ЖА ЦЕЦКА ЦАЧЕВА**

**ДО**

**Г-ЖА НИКОЛИНА АНГЕЛКОВА**

**МИНИСТЪР НА ТУРИЗМА**

**ВЪПРОС**

От Димитър Иванов Гечев , народен представител от 13-ти МИР Пазарджик.

Съгласно чл.90, ал.1, от Конституцията на Република България и чл.92, ал. 1 от ПОДНС отправям въпрос

**ОТНОСНО:**Развитието на туризъм в гр.Велинград.

**Уважаема госпожо Министър,**

При срещите ми с представители на хотелиерския бизнес във Община Велинград бях информиран за притеснения от оказване на негативно влияние върху развитието на туризма в района и запазване на постигнатите резултати ”Спа столица на Балканите”и „Зелен град за 2011г.” от страна на сключена концесия за *„Добив и преработване на волфрам съдържащи руди от находище ‘Грънчарица център’* намиращо се в непосредствена близост до гр.Велинград. Всички стратегически документи за развитието си, които Община Велинград е приела за периода 2014г.-2020г. са свързани с развитието на туризъм и не включват рудодобив .

В тази връзка бих искал да ми отговорите на следния въпрос:

Какво е становището на Министерството на туризма относно сключената концесия за „Добив и преработване на волфрам съдържащи руди от находище ‘Грънчарица център’ и уведомени ли са компетентните институции за него – Министерството на околната среда и водите, местните власти и др.?

*Моля отговорът да бъде в писмен вид.*

**Димитър Гечев**